Sibelius Singing Competition

Sibelius Singing Competition on kansainvälinen lied-duo-kilpailu laulajille ja pianisteille. Kilpailu järjestetään joka neljäs vuosi. Aiemmat kilpailut on järjestetty vuosina 2007, 2011 ja 2015. Seuraavan kerran kilpailu järjestetään 25.–28.3.2020 Järvenpäässä, Jean Sibeliuksen kotikaupungissa. Kilpailu järjestäjinä toimivat Järvenpään Sibeliusviikot ry. yhteistyökumppaninaan Järvenpään kaupunki. Kilpailun yhtenä tavoitteena on edistää nuorten klassisen musiikin ammattilaisten uraa ja löytää uusia tulkintoja sekä näkökulmia Sibeliuksen tuotantoon. – Järvenpään ja koko suomalaisen taiteen tarina on vahvasti Sibeliuksen ja hänen aikalaistensa tarina. Järvenpää voi olla todella ylpeä Sibeliuksen ja taideyhteisön perinnöstä. Sibelius Singing -kilpailun kaltaisten tapahtumien kautta luodaan mahdollisuuksia uusille taiteilijasukupolville. Kilpailu on hieno tapa törmäyttää paikallista ja maailmanlaajuista taiteen historiaa nykyisen taidekentän kanssa, sanoo Järvenpään kulttuurijohtaja Sami Ylisaari. == Jean Sibelius ja lied-musiikki == Lied-musiikki on taidemusiikin laji, jossa alun perin esitettiin yhden laulajan esittämiä lauluja pianon säestyksellä. Lajina lied on vaativa, eikä päästä kuuntelijaa helpolla. Jean Sibeliuksen yksinlaulukokoelma sisältää yhteensä 109 laulua. Sibelius Singing Competitionissa saadaan kuulla nuorten taiteilijoiden uudelleen tulkintoja Sibeliuksen harvemmin kuullusta tuotannosta. Sibeliuksen tunnettuja lied-kappaleita ovat esimerkiksi: Flickan kom ifrån sin älskings möte, Demanten på marssnön ja Svarta rosor. == Kilpailupaikka == Kilpailupaikkana toimii Järvenpää-talo Järvenpäässä. == Kilpailuaikataulut 2020 == * ke 25.3.2020: Kilpailujärjestyksen arvonta ja avajaiset * to 26.3–pe 27.3.2020: Alkuerät * la 28.3.2020: Finaali == Kilpailun tuomaristo == Kilpailun tuomaristo on ollut alusta asti nimekäs. Vuonna 2020 tuomaristoon kuuluvat: * Pianotaiteilija Gustav Djupsjöbacka (tuomariston puheenjohtaja) * Sopraano Soile Isokoski * Mezzosopraano Randi Stene * Basso-baritoni Andreas Schmidt * Pianotaiteilija Bengt Forsberg * Pianotaiteilija Iain Burnside == Kilpailun kulku ja säännöt == Kilpailu on avoin kansalaisuudesta riippumatta kaikille lied-duoille, joiden molemmat kilpailijat ovat syntyneet vuonna 1985 tai sen jälkeen. Henkilö voi osallistua kilpailuun vain yhden duon jäsenenä. === Nauhakarsinta === Kilpailuun karsiutuu nk. nauhakarsintojen (videotallenteet) perusteella noin 30 duoa. === Ohjelma === Jokaisen duon tulee osallistua kilpailun avajaistilaisuuteen ja kilpailujärjestyksen arvontaan 25.3.2020 klo 18.00. Järvenpää-talolla. Kilpailujärjestys säilyy samana alku- ja loppukilpailussa. === Alkukilpailu === Laulujen lukumäärä alkukilpailussa on vapaa, mutta kokonaisuuteen tulee sisältyä: * yksi Sibeliuksen laulu * yksi laulu joltakin seuraavista säveltäjistä: Schubert, Schumann, Brahms, Wolf * yksi muu pohjoismainen laulu (Suomi, Ruotsi, Norja, Tanska, Islanti), joka ei ole Sibeliuksen laulu Alkukilpailun ohjelman kokonaiskesto on korkeintaan 15 minuuttia. Tuomaristo valitsee loppukilpailuun 8–10 duoa. === Loppukilpailu === Vapaavalintainen ohjelma, joka sisältää vähintään 10 minuuttia Sibeliuksen lauluja. Vähintään kaksi Sibeliuksen lauluista on oltava seuraavista opuksista: 35, 38, 50, 57, 61, 86, 88, 90. Loppukilpailun ohjelman kokonaiskesto on korkeintaan 25 minuuttia. === Kilpailijat 2020 === Vuoden 2020 kilpailuun haki määräaikaan mennessä 80 duoa, joista 33 valittiin itse kilpailuun. Kilpailijoista runsas neljännes on suomalaisia, muut kilpailijat edustavat 21 eri kansalaisuutta. Kilpailijoita vuoden 2020 kilpailuun osallistuu mm. Australiasta, Isosta- Britanniasta, Yhdysvalloista, Japanista, Etelä-Koreasta ja Venäjältä. == Lähteet == * https://sibeliussinging.fi * https://www.jarvenpaa.fi/tiedotepalsta/show.tmpl?sivu_id=5348&id;=8696 * https://www.jarvenpaa.fi/tiedotepalsta/show.tmpl?sivu_id=5300&id;=8544 *https://rondolehti.fi/tuoreimmat/uutiset/kansainvaliseen-sibelius-singing- kilpailuun-ennatysmaara-hakijoita/ * == Aiheesta muualla == * Ainola Luokka:Suomalaiset laulukilpailut